《重纪五子篇 其一 汪司马道昆》
明代·王世贞

司马诚国器，豁落不庸庸。兼济文武资，南北倚折冲。

爱弟若一身，怜才见春风。五十佐元枢，犹在塞与通。

高卧黄山表，健笔吐如虹。珠玑走荒裔，金石耀幽宫。

如发汲郡藏，孰当檀左锋。自余友太原，涊然畏雕虫。

济南贵叶玉，物论时不同。所以千秋叶，唾手归宗工。

作者简介：王世贞（1526年－1590年）字元美，号凤洲，又号弇州山人，汉族，太仓（今江苏太仓）人，明代文学家、史学家。“后七子”领袖之一。官刑部主事，累官刑部尚书，移疾归，卒赠太子少保。好为古诗文，始于李攀龙主文盟，攀龙死，独主文坛二十年。有《弇山堂别集》、《嘉靖以来首辅传》、《觚不觚录》、《弇州山人四部稿》等。